b'\n_START_ARTICLE_\nVilniaus Martyno Ma\xc5\xbevydo progimnazija\n_START_SECTION_\nIstorija\n_START_PARAGRAPH_\n1992 m. Pilait\xc4\x97je prad\xc4\x97ta statyti antroji mokykla tur\xc4\x97jo b\xc5\xabti rus\xc5\xb3 mokykla. D\xc4\x97l pinig\xc5\xb3 stygiaus statybos nutr\xc5\xabko penkeriems metams. 1998 m. dar galutinai neu\xc5\xbebaigtame pastate atidaryta Martyno Ma\xc5\xbevydo mokykla._NEWLINE_1998 m. ruden\xc4\xaf susp\xc4\x97ta \xc4\xafrengti ketvirtadal\xc4\xaf mokyklos pastato, ta\xc4\x8diau \xc4\xaf Rugs\xc4\x97jo pirmosios \xc5\xa1vent\xc4\x99 \xc4\x8dia susib\xc5\xabr\xc4\x97 500 pradini\xc5\xb3 klasi\xc5\xb3 mokini\xc5\xb3, 24 mokytojai ir vadovai: direktorius Eugenijus Manelis, pavaduotojos Gra\xc5\xbeina Moisiejien\xc4\x97, Egl\xc4\x97 Laumelien\xc4\x97. 1999/2000 mokslo metais mokytis prad\xc4\x97jo 692 mokiniai ir 42 mokytojai. Atidaryti dar 8 kabinetai. 2000 m. galutinai \xc4\xafrengta mokykla ir stadionas._NEWLINE_2000 m. mokini\xc5\xb3 skai\xc4\x8dius i\xc5\xa1augo iki 880. Juos mok\xc4\x97 51 pedagogas. 2001/2002 m. m. mokykloje mok\xc4\x97si 1079 mokiniai, dirbo 70 mokytoj\xc5\xb3. 2003\xe2\x80\x932004 m. mok\xc4\x97si 1387 mokiniai, dirbo 88 mokytojai. 2005 m. susirinko net 1850 moksleivi\xc5\xb3 ir 103 mokytojai. Nuo 2011 m. gavo progimnazijos status\xc4\x85.'